Berlingske Tidende, 1836-01-19
Det haaber, Sire, at Tronarvingens Ophold i vore africanske Besiddelser vil have bidraget til, at oplyse Regjeringen om de Forholdsregler, der maatte egne sig til, paa samme Tid at fyldestgjøre Civilisationens Ønsker og Frankerigs Jnteresser. – Civilisationens første Fornødenhed, Sire, er Freden, Derfor have vi med inderlig Glæde af Deres Kongelige Mund modtaget den Forsikkring, at vore Forhold til de udenlandske Magter ere af en tilfredsstillende Natur. Vor nøje Forbindelse med England byder os en Borgen meer for Fredens Vedligeholdelse. Den sikkrer Opretholdelsen af de Rettigheder, der ere blevne helligede ved de Fordrag, ved hvis Opfyldelse Europas Ligevægt er interesseret. Frankerig kan tjene som et Mønster paa trolig Opfyldelse af givne Tilsagn. Ved den spanske Grændse har Eders Majestæts Regjering truffet de Forholdsregler, der udfordres ved de i Fordraget af 28de April 1834 overtagne Forpligtelser, og Kamret lægger sine oprigtige Ønsker for Dagen, at det nemlig maatte lykkes disse, med utrættelig Aarvaagenhed fuldførte Forholdsregler, at bidrage til Halvøens indre Fredeliggjørelse og til befæstelsen af Jsabella den Andens Trone. Ligesom Eders Majestæt, saaledes beklager ogsaa Kamret, at Fordraget af 4de Juli 1831 endnu ikke har kunne komme til fuldstændig Udførelse. Det (Kamret) har i Storbrittanniens venskabelige Mægling opdaget et nyt Beviis paa begge Landes inderlige Forhold. De Erklæringer, der forekomme i et nylig indløbet Act. stykke, lade os haabe, at dette Anliggende endelig vil blive afgjort paa en for begge store Nationer lige hæderfuld Maade. – Freden, Sire, kan kun forstørre vore Finantsers Prosperitet. Denne, os af Eders Majestæt forkyndte Prosperitet lover en endelig Virkeliggjørelse af den meget omtalte sande Ligevægt i Statens Jndtægter og Udgifter. Vi vide alle, hvormeget der behøves modent Overlæg ved Credittens Regulering, Ufravigelighed i Jagttagelsen af sammes engang fastsatte Grændser og Omhyggelighed ved Jndtægternes Vurdering, ved hvilke der skal sørges for hines Bestridelse, hvis dette heldige Resultat skal opnaaes. J denne Aand ville vi prøveFinantsløvene, der skulle forelægges os. Statsfor muens Bevogter, en viis Sparsomhed, er ligesaavel for Kamret, som for Regjeringen en hellig Pligt. Ogsaa de øvrige forkyndte Lov-Projecter vil Kamret, hellige sin omhyggelige Opmærksomhed. De angaae Organisationen af Municipal-Jnstitutionerne, der grunde Nationernes politiske Tilværelse, den ministerielle Ansvarlighed, der garanterer denne politiske Tilværelse, og den offentlige Underviisning, der borger for dens Vedbliven. Vi ville desuden komme til at raadslaae om Reformerne i Forvaltningen og i Justitiens Udøvelse, om Udvidelsen og Reguleringen, af vor Communication i det Jndre og om de vigtige Spørgsmaal, der angaae vor udenlandske Handel. Dette Tidspunkt af indre Rolighed er især egnet til, uden Jnconvenients og uden Mistillid at grundfæste de offentlige Friheder; det tillader, at give de sociale Forbedringer en Characteer af Vedvaren hed, da man kan slutte det med modent Overlæg. Ja, Sire! for Frankerig er Øjeblikket kommet, tilat indhøste Frugterne af dets Klogskab og dets Mod. Den første af disse Frugter er Gemytternes Beroligelse; til hvilken Eders Majestæt i Deres ædelsindede Tale har taget Hensyn, og uden hvilken Staternes Rolighed kun er tilsyneladende og forbigaaende. Ja, Sire Kamret tænker som De, at det sommer sig en storartet og forsonlig Politik, nu, efterat Standhaftighed i Lovenes Udøvelse har forknyttet Partierne og bragt dem til Bevidsthed om deres Afmagt, at forene alle Franskmænd om Juli Tronen og om Juli-Jnstitutionerne. Da vil Frankerig til det fælleds Bedste kunne hellige sin Kraft og sin Genius, hvilke det kun altfor ofte har vendt mod sig selv, til Bedste for Stridigheder, der have sønderrevet det. Frankerig har hørt op med at lytte til falske Theoremer og Lidenskabens Jndskydelser. Det forlanger kun af sine Regenter, at de skulle vaage over dets store moralske og politiske Jnteresser, der udgjøre Nationens sande Storhed. Sire! Deputerede-Kamret vil laane et villigt Øre til denne Frankerigs Fordring. Vi ville søge at understøtte dette Nationens Opsving ved at fuldkommengjøre vore Love, ved al mulig Bestræbelse efter at forbedre de offentlige Sæder, ved opmærksom Omhu for at befordre Handelens sande Jnteresser, ved at beskytte vor Erhvervsflid, og fremfor alt Agerbruget, den første af hiins Grene, der ved sine vanskelige Forhold, fremfor Alt maa tildrage sig Regjeringens Opmærksomhed. Dette, Sire, vil være vor Bestræbelse. Gid Nationen paa den nye Løbebane, den har aabnet sig, maa stige hurtigt op til den Lykkens Top, til hvilken Skjæbnen kalder den. National-Taknemlig heden, Sire, vil ved saadanne Fremskridt ogsaa ihukomme Deres Navn, og medens det ellers ikke pleier at lykkes een og den samme Regjering, at dæmpe politiske Storme og at fremme Nationens Opblomstren i materiel Henseende, skal denne dobbelte Roes, Sire, være opbevaret Deres Regjering. Deri vil den skjønneste Løn for Deres faderlige Hjerte, ligge; der vil Verdenshistorien opdage Deres Regjerings fremragende Characteer."